****

**ประกาศองค์การบริหารส่วนตำบลเขากระปุก**

**เรื่อง ข้อกำหนดพฤติกรรมการมาทำงานเพื่อประกอบการพิจารณาเลื่อนขั้นเงินเดือน**

**ประจำปีงบประมาณ พ.ศ.๒๕68**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

 เพื่อเป็นการสร้างความรู้ ความเข้าใจให้กับพนักงานส่วนตำบลองค์การบริหารส่วนตำบลเขากระปุก ได้รับทราบและยึดถือปฏิบัติเป็นแนวทางในการปฏิบัติงาน และเป็นการสร้างความเข้าใจร่วมกันถึงระเบียบข้อตกลงในการพิจารณาเลื่อนขั้นเงินเดือน อาศัยอำนาจตามประกาศคณะกรรมการพนักงานส่วนตำบล เรื่อง มาตรฐานทั่วไปเกี่ยวกับการกำหนดหลักเกณฑ์การเลื่อนขั้นเงินเดือนพนักงานส่วนตำบล พ.ศ.2558 ลงวันที่ 24 ธันวาคม 2558 ข้อ 8 (8) ในครึ่งปีที่แล้วมาต้องไม่ลา หรือมาทำงานสายเกินจำนวนครั้งที่นายกองค์การบริหารส่วนตำบลกำหนดเป็นหนังสือไว้ก่อนแล้วโดยคำนึงถึงลักษณะงานและสภาพท้องที่อันเป็นที่ตั้งของแต่ละส่วนราชการหรือหน่วยงาน

 องค์การบริหารส่วนตำบลเขากระปุกจึงขอแจ้งข้อกำหนดพฤติกรรมการมาทำงานเพื่อประกอบการพิจารณาเลื่อนขั้นเงินเดือน โดยพนักงานส่วนตำบลซึ่งจะได้รับการพิจารณาเลื่อนขั้นเงินเดือนครึ่งขั้นในแต่ละครั้งต้องไม่มาทำงานสายเกินกว่าจำนวน 12 ครั้งในรอบการประเมินผลการปฏิบัติงานโดยไม่มีเหตุผลอันสมควร พนักงานส่วนตำบล หรือพนักงานจ้างผู้ใดมาสายเกินกว่าจำนวน 12 ครั้งในรอบการประเมินผลการปฎิบัติงานโดยไม่มีเหตุผลอันสมควร องค์การบริหารส่วนตำบลเขากระปุก อาจพิจารณาไม่เลื่อนขั้นเงินเดือนพนักงานส่วนตำบล พนักงานจ้างผู้นั้นได้ แต่หากมีเหตุหรือพฤติการณ์ที่เชื่อได้ว่าการมาทำงานสายของครั้งใดเกิดจากเหตุสุดวิสัย หรือมีเหตุผลที่เหมาะสมเพียงพอ หรือมีหลักฐานประกอบการพิจารณาขอยกเว้นการมาสายในครั้งนั้นได้ ให้แจ้งเหตุผลประกอบการขอยกเว้นการมาสายในครั้งนั้นต่อปลัดองค์การบริหารส่วนตำบลเขากระปุก เป็นผู้พิจารณาหากปลัดองค์การบริหารส่วนตำบลไม่อยู่ หรืออยู่แต่ไม่อาจปฏิบัติหน้าที่ได้ ให้มอบหมายให้ หัวหน้าสำนักปลัด เป็นผู้พิจารณาแทน และหากหัวหน้าสำนักปลัด ไม่อยู่หรืออยู่แต่ไม่อาจปฏิบัติหน้าที่ได้ ให้มอบหมายให้หัวหน้าส่วนราชการซึ่งมีระดับสูงที่สุดเป็นผู้ปฏิบัติ หากไม่มีหัวหน้าส่วนราชการผู้ใดอยู่เลยให้มอบหมายให้พนักงานส่วนตำบลซึ่งรับผิดชอบงานด้านการบริหารงานบุคคลเป็นผู้รับผิดชอบ

 องค์การบริหารส่วนตำบลเขากระปุก จึงขอแจ้งให้พนักงานส่วนตำบลและพนักงานจ้างขององค์การบริหารส่วนตำบลเขากระปุกทุกท่านทราบและยึดถือปฏิบัติเป็นแนวทางเดียวกัน

 จึงประกาศให้ทราบโดยทั่วกัน

 ประกาศ ณ วันที่ 1 ตุลาคม พ.ศ.๒๕67



 (นายธีรพล พันธ์ประดิษฐ์)

 นายกองค์การบริหารส่วนตำบลเขากระปุก